open-index/open-wikipedia-markdown huggingface dataset:
Janica Rauma

**Janica Johanna Rauma** (o.s. **Mäkelä**, s. 24. kesäkuuta 1986 Forssa) on suomalainen keskimatkojen juoksija, kestävyysjuoksija ja estejuoksija. Hän edusti vuoteen 2019 asti Forssan Salamaa ja sen jälkeen Turun Urheiluliittoa. Häntä valmensi aiemmin Ari Ketola, vuosina 2008–2015 Pekka J. Lehtinen ja vuodesta 2016 lähtien hän on valmentanut itse itseään. Koulutukseltaan Rauma on filosofian (biokemia) ja humanististen tieteiden (suomen kieli) maisteri. Hän työskentelee opettajana Turun yliopistossa ja on lisäksi toiminut aiemmin projektitutkijana.

Rauma kilpaili aikuisten maaottelussa ensimmäisen kerran Göteborgissa 2009. Hän on sijoittunut maaotteluissa parhaimmillaan toiseksi 3&nbsp;000 metrin estejuoksussa 2010, 2018 ja 2019 sekä 10&nbsp;000 metrillä vuonna 2014. Kalevan kisoissa Rauma voitti Suomen mestaruuden 3&nbsp;000 metrin estejuoksussa vuonna 2020. 5&nbsp;000 metrillä hän on voittanut hopeaa 2010, 2014, 2018 ja 2022 sekä pronssia 2009, 2011 ja 2020, 10&nbsp;000 metrillä hän sai hopeaa 2017 ja pronssia 2011 sekä 3&nbsp;000 metrin estejuoksussa hopeaa 2010, 2011, 2017 ja 2019 sekä pronssia 2014. Sisäratojen SM-kilpailuissa hän on saavuttanut SM-hopeaa 3&nbsp;000&nbsp;metrillä 2019. Maastojuoksun SM-kisoista hän on saavuttanut 10 kilometrin kilpailussa hopeaa vuonna 2020 ja 6 kilometrin kilpailussa pronssia vuosina 2015, 2017, 2018 ja 2019 sekä lisäksi joukkuekilpailussa neljä kultaa, viisi hopeaa ja yhden pronssin. Viestijuoksun SM-kilpailuissa hän on saavuttanut 4&nbsp;000&nbsp;metrin viestissä hopeaa 2022 ja pronssia 2020 ja 2023 sekä 4&nbsp;×&nbsp;1&nbsp;500&nbsp;metrin sekaviestissä hopeaa 2023 ja pronssia 2024.

Rauma karsiutui 3&nbsp;000 metrin estejuoksun alkuerissä Berliinin EM-kilpailuissa 2018.

## Henkilökohtaiset ennätykset
### Ulkoradat

### Sisäradat

## Lähteet
Jussi Kivimäki

**Johan Richard ”Jussi” ”Juho” Kivimäki** (5. helmikuuta 1885 Längelmäki – 1. tammikuuta 1976) oli suomalainen kreikkalais-roomalaisen tyylin painija. Hän edusti seuratasolla Helsingin Jyryä.

Kivimäki osallistui kreikkalais-roomalaisen painin 93 kg:n sarjaan Lontoon kesäolympialaisissa 1908. Hän ei otellut ensimmäisellä kierroksella, ja toisella kierroksella hän hävisi alankomaalaiselle Jacob van Westrupille. Lopputuloksissa Kivimäki sijoittui jaetulle yhdeksännelle sijalle seitsemän muun painijan kanssa. Kivimäki osallistui myös vuoden 1909 epävirallisiin EM-kilpailuihin, joissa hän sijoittui sarjassa yli 82,5 kg kuudenneksi.

Kivimäki julistettiin kuolleeksi 15. joulukuuta 1976 ja kuolinpäiväksi määrättiin 1. tammikuuta 1976.

## Lähteet
* Jussi Kivimäki Biography and Olympic Results  Sports Reference LLC. 
* Kivimaeki, Jussi (FIN) foldeak.com  

### Viitteet
Oskari Mörö

**Santtu Oskari Mörö** (s. 31. tammikuuta 1993 Lohja) on suomalainen juoksija, jonka päälaji on 400 metrin aitajuoksu. 

Mörö pitää hallussaan 200 metrin aitajuoksun Suomen ennätystä ajalla 23,24.

Hän edustaa Esbo IF:ää. Aikaisemmin Mörö edusti Länsi-Uudenmaan Urheilijoita. Hänen valmentajanaan toimi kymmenen vuoden ajan, maaliskuuhun 2018 saakka Atte Pettinen, aiemmin lisäksi Jukka Heinänen. Mörö on yltänyt kahdesti EM-kilpailujen loppukilpailuun parhaana sijoituksenaan neljäs.

## Ura
### SM-kisat
Kalevan kisoissa Mörö on voittanut 400 metrin aitajuoksun SM-kultaa Lahdessa 2012, Kuopiossa 2014, Porissa 2015, Seinäjoella 2017 ja Lappeenrannassa 2019 sekä hopeaa Turussa 2020. 400 metrillä hän saavutti hopeaa Oulussa 2016. Viestijuoksun SM-kilpailuissa Mörö on saavuttanut 4 × 100 metrin viestissä kultaa 2020 ja pronssia 2011 sekä 4 × 400 metrin viestissä hopeaa vuosina 2014 ja 2020.

Sisäratojen SM-kilpailuissa Mörö on saavuttanut 400 metrillä kultaa 2013 ja 2016 ja hopeaa 2011 sekä viesteissä kultaa 2014 ja 2020 ja hopeaa 2015 ja 2016.

### Arvokisat ja maaottelut
Mörö selviytyi Singaporen nuorten kesäolympialaisissa 2010 400 metrin aitajuoksussa loppukilpailuun. Loppukilpailussa hän juoksi alun perin viidenneksi ajalla 51,80, mutta hänet hylättiin hänen ylitettyään seitsemännen aidan sääntöjen vastaisesti. Alle 20-vuotiaiden EM-kilpailuissa Tallinnassa 2011 Mörö oli seitsemäs ajalla 51,06. Barcelonan alle 20-vuotiaiden MM-kisoissa 2012 hän eteni finaaliin kauden parhaalla suomalaisajalla 50,89. Finaalissa Mörö oli kuudes sivuten omaa ennätystään 50,80.

Mörö kilpaili aikuisten maaottelussa ensimmäisen kerran Tampereen hallimaaottelussa 2011 sijoittuen 300 metrin aitajuoksussa kolmanneksi. Helsingin EM-kilpailuissa 2012 Mörö karsiutui alkuerissä kauden parhaalla ajallaan 51,59&nbsp;s. Zürichin EM-kilpailuissa 2014 Mörö teki 400 metrin aitojen alkuerässä uuden ennätysaikansa 49,97. Välierässä hän juoksi uuden Suomen ennätyksen 49,08 ja eteni loppukilpailuun. Aitafinaalissa Mörö juoksi ajan 50,14 ja sijoittui kahdeksannelle sijalle. Seuraavana vuonna hän sijoittui kuudenneksi alle 23-vuotiaiden EM-kilpailuissa.

Amsterdamin EM-kilpailuissa 2016 Mörö juoksi itsensä loppukilpailuun tekemällä välierässä kauden parhaan aikansa 49,37, joka samalla alitti myös Rion olympialaisten aikarajan Loppukilpailussa Mörö juoksi ajan 49,24 sijoittuen neljänneksi.

Rion olympialaisissa 2016 Mörö juoksi alkuerässä uuden Suomen ennätyksen 49,04. Välierissä hän juoksi ajan 49,75 karsiutuen loppukilpailusta.

## Henkilökohtaiset ennätykset
### Ulkoradat

### Sisäradat

## Lähteet
Carnival Is Forever

**Carnival Is Forever** on Decapitatedin viides studioalbumi, joka julkaistiin 12. heinäkuuta 2011.

## Kappaleet
#
#
#
#
#
#
#
#

## Kokoonpano
* Rafał Piotrowski – laulu
* Vogg – kitarat, tuotanto
* Heinrich – basso
* Krimh – rummut

## Arvostelut
* AllMusic: 
* Blabbermouth: 8/10
* MetalSucks: 
* Imperiumi: 7½/10

## Lähteet

## Aiheesta muualla
* 
*
Jose Viitala

**Jose Viitala** (s. 15. kesäkuuta 1986) on suomalainen näyttelijä. Hän on valmistunut teatteritaiteen maisteriksi Teatterikorkeakoulusta.

Viitala vieraili Suomen Kansallisteatterissa 2008–2009 ja oli sen jälkeen kiinnityksellä Kouvolan Teatterissa 2010–2014 ja Kokkolan kaupunginteatterissa 2015–2017. Hän on näytellyt muutamissa independent-elokuvissa sekä tehnyt pieniä rooleja Ylen ja MTV:n televisiosarjoissa ja Ylen kuunnelmissa.

## Filmografia

### Elokuvat

### Lyhytelokuvat

### Televisiosarjat

## Lähteet

## Aiheesta muualla
* 
*
Salla Paajanen

**Salla Paajanen** (s. 17. lokakuuta 1964 Kouvola) on suomalainen toimittaja, joka toimi vuosina 1996–2015 Yle TV2:n ajankohtaisohjelman *[[Ajankohtainen kakkonen]]* toimittajana ja juontajana. Hän toimi syksystä 2015 kevääseen 2022 Ylen alueellisten tv-uutisten yhtenä juontajana. Yle poisti alueellisten tv-uutisten juontajat ja irtisanoi Paajasen huhtikuussa 2022. Ylen Paajaselle tarjoama sopimus olisi ollut edellistä huonompi, jonka seurauksena Paajanen valitsi irtisanoutumisen.

Ennen kaksi vuosikymmentä kestänyttä rupeamaansa *Ajankohtaisessa kakkosessa* Paajanen työskenteli kahdeksan vuotta Mainostelevision uutis- ja ajankohtaisohjelmissa, muun muassa ohjelmassa *[[Huomenta Suomi]]*. Hän on työskennellyt myös muun muassa Kouvolan Sanomissa ja Radio 957:ssa. 1980-luvun alkupuolella hän kirjoitti paikallisuutisia Eteenpäin-lehteen ja avusti Yleisradion radion nuortenohjelmia.

Paajanen kirjoitti ylioppilaaksi Kouvolan Lyseon lukiosta vuonna 1983, minkä jälkeen hän muutti Tampereelle opiskellakseen toimittajatutkintoa. Hän ei kuitenkaan suorittanut tutkintoaan loppuun tuolloin, vaan vasta myöhemmin 2000-luvulla. Hän valmistui Tampereen yliopistosta yhteiskuntatieteiden kandidaatiksi vuonna 2017, pääaineenaan journalistiikka ja viestintä, ja sivuaineenaan teatterin ja draaman tutkimus. Lukuvuonna 2022–2023 hän opiskeli käsikirjoittamista Kiljavan opistossa. Hän on myös opiskellut shiatsuterapeutiksi.

## Yksityiselämä
Paajanen on naimisissa Teivon raviradan toimitusjohtajan Kimmo Thunebergin kanssa ja hänellä on kolme omaa lasta sekä tytärpuoli.

Paajasen 22-vuotias Lauri-poika kuoli elokuussa 2012 tapahtuneessa onnettomuudessa jäätyään pohjoisesta kohti Tamperetta matkalla olleen junan alle Ylöjärvellä.

## Lähteet

## Aiheesta muualla
*
Diana Lewis

**Diana "Mousie" Lewis** (18. syyskuuta 1919 Asbury Park, New Jersey – 18. tammikuuta 1997 Rancho Mirage, Kalifornia) oli yhdysvaltalainen näyttelijä.

## Elämä ja ura
### Ura
Lewis syntyi Asbury Parkissa, New Jerseyssä 18. syyskuuta 1919. Hänen sisarensa Maxine Lewis oli myös näyttelijä ja veljensä säveltäjä J. C. Lewis. Hän aloitti uransa 15-vuotiaana vuonna 1934 Paramount Picturesin elokuvissa ja hänen elokuvadebyyttinsä oli *Herttakuningas*, jossa hänellä oli pieni sivurooli. Seuraavina vuosina hän näytteli tasaisesti elokuvissa usein sivurooleissa. Hän teki Buster Keatonin kanssa kaksi lyhytelokuvaa *Grand Slam Opera* vuonna 1936 ja *Love Nest on Wheels* vuonna 1937, joissa hänellä oli naispääosa.

Hänestä tuli Metro-Goldwyn-Mayerin sopimusnäyttelijä vuonna 1940. Hänen tunnetuimpia elokuviaan ovat komedia *Sehän käy kuin leikiten* (1934), komediamusikaali *Gold Diggers in Paris* (1938), Marxin veljesten lännenkomedia *Päivä lännessä* (1940) ja film noir *[[Väärin eletty vapaus]]* (1941), jossa hänen vastanäyttelijöinään oli Lana Turner ja Robert Taylor. *Väärin eletty vapaus* voitti yhden Oscar-palkinnon.

Lewis myös näytteli Andy Hardyn rakkaudenkohdetta Daphne Fowleria elokuvassa *Andy Hardy ja viattomuus* vuonna 1940, jossa näyttelivät myös Mickey Rooney ja Judy Garland. Lewisillä oli naissivurooli *Dr. Kildare*-filmatisoinnissa *The People vs. Dr. Kildare*. Hänen muita vastanäyttelijöitä oli Marsha Hunt, Kathryn Grayson ja Lionel Barrymore. Hänen ohjaajinaan oli muun muassa Frank Borzage.

Jotkut hänen vähäisistä elokuvistaan menestyi hyvin ja Lewis sai suosiota. Lewisin viimeiseksi elokuvaksi jäi *[[Cry ‘Havoc’]]* vuodelta 1943, jossa hän näytteli yhdessä Joan Blondellin, Ann Sothernin ja Ella Rainesin kanssa. *Cry ‘Havoc’* -elokuvan jälkeen 24-vuotias Lewis päätti yhdeksän vuotta kestäneen uransa ja jäi eläkkeelle näyttelemisestä. Hän teki uransa aikana yhteensä 19 elokuvaa, joista kolme oli lyhytelokuvia.

Lewis sai 14. helmikuuta vuonna 2000 tähden Palm Springs Walk of Starsille, Palm Springsiin osoitteeseen 134 South Palm Canyon Drive.

### Yksityiselämä ja kuolema
21-vuotias Lewis tapasi 48-vuotiaan William Powellin joulukuussa 1939 ja meni tämän kanssa naimisiin 6. tammikuuta vuonna 1940. Tämä liitto oli Powellille kolmas. Lewis ja Powell olivat tapailleet toisiaan vasta kolme viikkoa. Lewisillä on poikapuoli William David Powellin ensimmäisestä avioliitosta. He olivat naimisissa 44 vuotta aina Powellin kuolemaan maaliskuuhun 1984 asti. Diana ei mennyt enää naimisiin Williamin kuoleman jälkeen. Williamin poika teki itsemurhan vuonna 1968.

Diana Lewis kuoli 77-vuotiaana haimasyöpään 18. tammikuuta vuonna 1997 Rancho Miragessa, Kaliforniassa. Lewis haudattiin Powellin ja poikapuolensa William Davidin viereen Desert Memorial Parkin hautausmaalle Cathedral Cityyn, Kaliforniaan.

Lewis oli golf-järjestö LPGA:n pitkäaikainen tukija ja kunniajäsen. Hänen ja Williamin mukaan nimettiin golf-palkinto William and Mousie Powell Award, jota alettiin jakamaan vuodesta 1986 lähtien.

## Filmografia

## Aiheesta muualla

*
*
*Lewis Find a Gravessa 

## Lähteet
Makoto Yukimura

**Makoto Yukimura** (, s. 8. toukokuuta, 1976) on japanilainen mangaka. Hän teki ammattilaisdebyyttinsä vuonna 1999, kun hänen suosittu realistinen tieteissarjansa *[[Planetes]]* julkaistiin kustantaja Kodansha Limitedin aikakauslehdessä Weekly Morning. Tuotantoyhtiö Kabushikigaisha Sunrise muokkasi sarjasta myöhemmin 26-jaksoisen animesarjan. Yukimuralla on ollut kiire aina hänen debyytistään lähtien, ja vuonna 2005 hän julkaisi pidemmän viikinki-aiheisen mangasarjan *[[Vinland Saga]]*, jonka tuottaa samainen kustantaja kuin ennenkin ja jonka julkaiseminen jatkuu vielä tänä päivänäkin.

Yukimura syntyi Jokohamassa ja kävi Taman taideyliopistoa Tokion erillisalueessa Setagayassa. Hänellä on vaimo ja kolme lasta.

## Teokset
**[[Planetes]]* (2001–2004, julkaistiin jatkokertomuksena aikakauslehdessä *[[Weekly Morning]]*, Kodansha)
**Sayōnara ga Chikai node* (2004, julkaistiin kertajulkaisuna aikakauslehdessä *Evening*, Kodansha)
**[[Vinland Saga]]* (2005-jatkuu, julkaistiin jatkokertomuksena aikakauslehdessä *[[Weekly Shōnen Magazine]]* huhtikuusta lokakuuhun 2005, sen jälkeen *[[Afternoon (aikakauslehti)|Afternoon]]issa* vuoden 2005 joulukuusta lähtien, Kodansha)

## Lähteet

## Aiheesta muualla
*
Pella (täsmennyssivu)

**Pella** voi viitata seuraaviin:

## Paikkoja
### Antiikki

* Pella, Makedonian kuningaskunnan pääkaupunki
* Pella, Dekapoliihin kuulunut kaupunki Palestiinassa

### Nykyaika

* Pella, kaupunki Burkina Fasossa
* Pella, kunta Italiassa
* Pélla, kaupunki ja kunta Kreikassa
* Pélla, alueyksikkö Kreikassa
* Pella, kaupunki Venäjällä
* Pella, kaupunki Iowan osavaltiossa Yhdysvalloissa.

## Henkilöitä

* Catalina Pella (s. 1993) on argentiinalainen tennispelaaja.
* Giuseppe Pella (1902–1981), italialainen poliitikko, pääministeri 1953–1954
* Guido Pella (s. 1990), argentiinalainen tennispelaaja
Kari Mokko

**Kari Mokko** (s. 26. joulukuuta 1966 Oulu ) on suomalainen tv-toimittaja, diplomaatti, kehitys- ja viestintäjohtaja sekä kuvataiteilija. Hän työskenteli maaliskuusta 2012 lokakuuhun 2014 pääministeri Jyrki Kataisen hallituksessa valtioneuvoston viestintäjohtajana.  Mokko oli Pekka Haaviston vuoden 2024 presidentinvaalikampanjassa Haaviston kansainvälisistä mediasuhteista vastannut neuvonantaja. 

Mokko on toiminut vuodesta 2023 yhdysvaltalaisen pr- ja viestintäfirma Avoqin strategisena neuvonantajana. Mokko työskenteli kehitysjohtajana ilmastonmuutokseen yrityslähtöisiä ratkaisuja kehittävässä Climate Leadership Coalitionissa 2020–2023.  Hänen vastuullaan oli suomalaisten suuryritysten ja kaupunkien perustaman CLC:n yritys- ja yhteistyöverkosto sekä viestintä. 

Vuosina 2015−2019 Mokko oli yksityiseen omaisuudenhoitoon keskittyvän Juha Hulkko Family Officen neuvonantaja vastuualueenaan yhteiskuntasuhteet ja viestintä. Mokko oli myös IT-yritys Elektrobitin perustajana tunnetun Juha Hulkon johdolla kootun Äly On Tekoja -projektin projektipäällikkö . Äly On Tekoja -projekti osallistui yhteiskunnallisten keskustelutilaisuuksien järjestämisen ja yrittäjien sparraamisen kautta  tekoälyn vastuullisen käytön edistämiseen ja ilmastonmuutoksen hillitsemiseen.   .

Ennen siirtymistään valtioneuvoston viestintäjohtajaksi Mokko työskenteli vuodesta 2007 lehdistöneuvoksena Suomen suurlähetystössä Washingtonissa. Washingtonissa ollessaan Mokko perusti Yhdysvaltain hallinnon virkamiesten, poliitikkojen ja toimittajien lobbaamiseen keskittyneen suurlähetystön saunaseuran - Diplomatic Finnish Sauna Societyn. Lähes 300-jäsenisen saunaseuran toiminnasta raportoi mm The Washington Post. 

Mokko oli vuosina 1990−1998 tv-toimittajana TV2:n Ajankohtaisessa kakkosessa. Syksystä 1998 kevääseen 2007 hän juonsi TV2:n ajankohtaisohjelmaa *Silminnäkijä*. Hän toimi myös ohjelman tuottajana, aluksi ulkomaan raporttien osalta vuosina 1998–2002 ja vuodesta 2002 koko ohjelman. Mokko erikoistui toimittamaan ajankohtaisraportteja maailman eri sota- ja kriisialueilta muun muassa Afganistanissa, Ruandassa ja Sudanin Darfurissa.. Hänet on palkittu työstään *Silminnäkijässä*. Yhdysvaltain armeijan School of the Americas -koulutuskeskuksesta kertova raportti *Kuoleman korkeakoulu*, jonka hän teki vuonna 1998, sai Koura-palkinnon.

Mokko on koulutukseltaan filosofian maisteri. Hän opiskeli vuosina 1986–1989 Oulun yliopistossa.

Mokko piti ensimmäisen oman taidenäyttelynsä espoolaisessa Galleria Aarnissa syyskuussa 2016 . Lokakuussa 2020 Mokolla oli yksitysnäyttely helsinkiläisessä Galleria G12:ssa. 

Mokko asui avoliitossa kansanedustaja Maria Guzeninan kanssa vuosina 2014–2022.

## Tunnustukset
* Lumilapio-palkinto 1997, Uusi vankileirien saaristo, TV2.

## Lähteet
Tommy Ford

**Tommy Ford** (s. 20. maaliskuuta 1989) on yhdysvaltalainen alppihiihtäjä, joka edustaa Mt. Bachelor Sports Education Foundationia.

Nuorten MM-kilpailuissa vuonna 2009 Ford voitti pujottelussa hopeaa. Maansa mestaruuskisoissa hän on saavuttanut viisi kultamitalia vuosien 2010 ja 2012 aikana. Ensimmäisissä aikuisten arvokisoissaan Vancouverin olympialaisissa 2010 hän oli suurpujottelussa 26:s. Garmisch-Partenkirchenin MM-kilpailuissa 2011 Ford sijoittui supersuurpujottelussa 14:nneksi ja Vailin / Beaver Creekin MM-kilpailuissa 2015 suurpujottelussa 19:nneksi. Pyeongchangin olympialaisissa 2018 hän sijoittui suurpujottelussa 20:nneksi. Åren MM-kilpailuissa 2019 hän oli suurpujottelussa 12:s. kuten myös Pekingin olympialaisissa 2022. Hän voitti joukkuekilpailun maailmanmestaruuden Courchevelin / Méribelin MM-kilpailuissa 2023.

Fordin ensimmäinen kilpailu alppihiihdon maailmancupissa oli Söldenin suurpujottelussa 25. lokakuuta 2009. Ensimmäisen pistesijansa hän saavutti joulukuussa 2009 Alta Badian suurpujottelussa oltuaan 24:s. Kymmenen parhaan joukkoon hän sijoittui ensimmäisen kerran oltuaan kymmenes Beaver Creekin suurpujottelussa joulukuussa 2017. Ensimmäisen palkintosijansa hän saavutti voitettuaan Beaver Creekin suurpujottelun joulukuussa 2019. Hän oli samalla kaudella kolmas Naeban suurpujottelussa ja viides suurpujottelucupissa. Kaudella 2020–2021 hän sijoittui toiseksi Santa Caterinan jälkimmäisessä suurpujottelussa.

## Lähteet
Markus Vogel

**Markus Vogel** (s. 12. tammikuuta 1984) on sveitsiläinen alppihiihtäjä, joka kilpailee tekniikkalajeissa.

Maansa mestaruuskisoissa Vogel voitti kultaa pujottelussa vuonna 2010. Ensimmäisissä aikuisten arvokisoissaan, Garmisch-Partenkirchenin MM-kilpailuissa 2011 Vogel sijoittui pujottelussa 27:nneksi.

Vogelin ensimmäinen kilpailu alppihiihdon maailmancupissa oli Adelbodenin pujottelussa 6. tammikuuta 2008. Ensimmäisen pistesijansa hän saavutti tammikuussa 2009 Kitzbühelin pujottelussa oltuaan 19:s. Parhaimmillaan Vogel on sijoittunut maailmancupissa kuudenneksi Madonna di Campiglion pujottelussa joulukuussa 2012.

## Lähteet

## Aiheesta muualla
*Markus Vogelin kotisivut
Veronika Staber

**Veronika Staber** (s. 24. heinäkuuta 1987) on saksalainen alppihiihtäjä, joka kilpailee tekniikkalajeissa.

Maansa mestaruuskisoissa Staber on saavuttanut kaksi kultamitalia suurpujottelussa vuosina 2006 ja 2011. Ensimmäisissä aikuisten arvokisoissaan, Garmisch-Partenkirchenin MM-kilpailuissa 2011 Staber sijoittui suurpujottelussa 30:nneksi.

Staberin ensimmäinen kilpailu alppihiihdon maailmancupissa oli Ofterschwangin suurpujottelussa 3. helmikuuta 2006. Ensimmäisen pistesijansa hän saavutti marraskuussa 2006 Levin pujottelussa oltuaan 27:s. Parhaimmillaan Staber on sijoittunut maailmancupissa 12:nneksi Arber-Zwieselin suurpujottelussa 6. helmikuuta 2011.

## Lähteet
Marianne Kaufmann-Abderhalden

**Marianne Kaufmann-Abderhalden** (o.s. Abderhalden, s. 1. huhtikuuta 1986) on sveitsiläinen alppihiihtäjä.

Nuorten MM-kilpailuissa vuonna 2006 Kaufmann-Abderhalden voitti syöksylaskussa kultaa. Schladmingin MM-kilpailuissa 2013 hän oli superalppiyhdistetyssä 14:s. Maansa mestaruuskisoissa hän saavutti kaksi kultamitalia vuonna 2011. 

Kaufmann-Abderhaldenin ensimmäinen kilpailu alppihiihdon maailmancupissa oli Åren syöksylaskussa 15. maaliskuuta 2006, jossa hän sijoittui 27:nneksi. Ensimmäisen palkintokorokepaikkansa Kaufmann-Abderhalden saavutti maaliskuussa 2010 kotimaassaan Crans Montanassa lasketussa syöksylaskussa, jossa hän sijoittui kolmanneksi. Hän oli kolmas myös Lake Louisen syöksylaskussa joulukuussa 2012. Joulukuussa 2013 hän sijoittui toiseksi Lake Louisen syöksylaskussa ja saavutti ensimmäisen voittonsa Val d’Isèren syöksylaskussa. Tammikuussa 2014 hän oli toinen Cortina d'Ampezzon syöksylaskussa. Hän sijoittui kauden 2013–2014 syöksylaskucupissa viidenneksi.

## Lähteet

## Aiheesta muualla
*Marianne Kaufmann-Abderhaldenin kotisivut
Kakkosen kausi 2005

Kakkonen on Suomen jalkapallon kolmanneksi korkein sarjataso. **Kaudella 2005** sarja pelattiin neljässä lohkossa kaksinkertaisena sarjana. Ykköseen nousivat Vasa IFK, Jippo ja Klubi 04.

Etelä- ja itälohkon sekä länsi- ja pohjoislohkon voittajat karsivat keskenään suorasta noususta Ykköseen. Parien hävinneet osapuolet karsivat noususta Ykkösen sijoille 11–12 sijoittuneiden joukkueiden kanssa. Lohkoista putosivat sijoille 11–12 sijoittuneet joukkueet suoraan Kolmoseen. Sijalle 10 sijoittuneet joukkueet karsivat keskenään paikasta Kakkoseen.

## Etelälohko

Lohko aloitettiin 12 joukkueen voimin, mutta Forssan Jalkapalloklubi luopui paikastaan toukokuun lopulla, ja sen otteluiden tulokset ja tilastot mitätöitiin.

## Itälohko

## Länsilohko
 

## Pohjoislohko
 

## Ykkösen nousukarsinnat

**1. vaihe**

*Klubi 04 – Jippo 1–0
*Jippo – Klubi 04 2–0

Jippo nousi Ykköseen yhteismaalein 2–1

*SalPa – VIFK 1–2
*VIFK - SalPa 1–1

VIFK nousi Ykköseen yhteismaalein 3–2

**2. vaihe**

*SalPa – FC Hämeenlinna 0–4
*FC Hämeenlinna – SalPa 3–1

FC Hämeenlinna säilytti Ykkösen paikkansa yhteismaalein 7–1

*Klubi 04 – VG-62 2–1
*VG-62 – Klubi 04 3–2

Klubi 04 nousi Ykköseen vierasmaalisäännöllä. 

## Kakkosen nousukarsinnat

*Ponnistus – FCV 0–2
*FCV – Ponnistus 1–1

FCV säilytti paikkansa Kakkosessa yhteismaalein 3–1

*Tervarit – Virkiä 0–2
*Virkiä – Tervarit 4–3

Virkiä säilytti paikkansa Kakkosessa yhteismaalein 6–3

## Parhaat maalintekijät

### Etelälohko
**15 maalia:**
*  Teemu Pulkkinen (KäPa)
**14 maalia:**
*  Kenneth Pulkki (EIF)
*  Kalle Vasse (FC Espoo)
**13 maalia:**
*  Tero Viheriäranta (LPS)
**12 maalia:**
*  Tuomas Tahvanainen (LPS)
**10 maalia:**
*  Calle Forsström (EIF)
*  Fredrik Jakobsson (EIF)
*  Mikko Järvinen (Gnistan)
**8 maalia:**
*  Jani Bäckman (Klubi-04)
*  Merka Hautala (GrIFK)
*  Antonio Inutile (Klubi-04)

### Itälohko
**12 maalia:**
*  Jussi Harinen (JIPPO)
*  Jussi Kemmo (JIPPO)
**10 maalia:**
*  Jari Partanen (KuPS Akatemia)
**9 maalia:**
*  Tomi Karlstedt (FC Vaajakoski)
*  Niko Nakari (FC Kuusankoski)
**8 maalia:**
*  Kalle Kautto (FC Vaajakoski)
**7 maalia:**
*  Felipe Fereira (WJK)
*  Mikko Korhonen (Kings)
*  Arpad Mester (JIPPO)
*  Jukka Pausola (TKT)
*  Berat Sadik (KuPS Akatemia)

### Länsilohko
**11 maalia:**
*  Vesa Lamminen (PoPa)
**10 maalia:**
*  Juha Herne (SalPa)
*  Janne Penttilä (PIF)
*  Aco Vasiljevic (Närpes Kraft)
**9 maalia:**
*  Juha Lallukka (SalPa)
**8 maalia:**
*  Jarno Ruisniemi (Närpes Kraft)
**7 maalia:**
*  Juha Eteläaho (Virkiä)
*  Jussi Kankaanpää (Sepsi-78)
*  Marko Oksanen (Kaskö IK)
*  Jouni Santanen (SoVo)
*  Tomi Uusitorppa (KaaPo)

### Pohjoislohko
**15 maalia:**
*  Sergei Pantšenko (TUS)
**13 maalia:**
*  Marko Laitala (GBK)
*  Esa Savolainen (PS Kemi)
**12 maalia:**
*  Andreas Björk (VIFK)
**11 maalia:**
*  Ville Himanka (PS Kemi)
*  Juha Korhonen (FC YPA)
**10 maalia:**
*  Kristoffer Ainasoja (JBK)
*  Tony Björk (VIFK)
*  Ville Laakkonen (VIFK)
*  Björn-Erik Sundqvist (JBK)

## Lähteet

*
*

### Viitteet
Bernhard Heisig

**Bernhard Heisig** (31. maaliskuuta 1925 Breslau (nyk. Wrocław Puolassa), Saksa – 10. kesäkuuta 2011 Strodehne, Brandenburg, Saksa) oli saksalainen taidemaalari. Häntä pidetään yhtenä Saksan merkittävimmistä taiteilijoista. 

Heisig käsittelee taiteessaan paitsi Saksan syyllisyyttä ja menneisyyttä, myös omaa menneisyyttään, sillä hän liittyi 17-vuotiaana SS-joukkoihin. Hän oli Saksan jaon vuodet itäsaksalainen ja käsittelee töissään tätäkin teemaa. Hänet leimattiin tuolloin lännessä Itä-Saksan valtiontaiteilijaksi. Suhtautuminen oli ristiriitaista. Hän kuitenkin irrottautui tyylillisesti sosialistisesta realismista.

Heisig toimi 1960-luvulla muutaman vuoden Leipzigin taidekorkeakoulun rehtorina, mutta hänen esittämänsä kritiikki itäsaksalaisen taiteen tilasta johti irtisanomiseen. 1970-luvulla hän perusti Wolfgang Mattheuerin ja Werner Tübken kanssa Leipzigin koulukunnan. Sillä on ollut vaikutusta nykyiseenkin maineikkaaseen Leipzigin koulukuntaan. Hän toimi jälleen samassa rehtorin tehtävässä vuosina 1976-1987. Hänet kutsuttiin Kasselin nykytaiteen näyttely Documentaan vuonna 1977. Häneltä tilattiin teos Berliinin valtiopäivätaloon Saksojen yhdistyessä, mitä DDR:stä länteen siirtyneet taiteilijat arvostelivat.

## Lähteet

## Aiheesta muualla
* Bernhard Heisig , Deutsches Rundfunkarchiv
Pamir (täsmennyssivu)

**Pamir** voi tarkoittaa ainakin seuraavia:

* Pamir, vuoristo Keski-Aasiassa
* Pamir, joki Tadžikistanin ja Afganistanin rajalla
* ''Pamir'', viimeisenä Kap Hornin kiertänyt kauppapurjelaiva
* Pamir Airways, afganistanilainen lentoyhtiö.
Cathrine Larsåsen

**Cathrine Larsåsen** (s. 5. joulukuuta 1986) on norjalainen seiväshyppääjä. Hän on voittanut Norjan mestaruuden ulkoradoilla vuosina 2004–2013 ja sisäradoilla vuosina 2006–2007 ja 2012–2014.

Larsåsen paransi useaan kertaan seiväshypyn Norjan ennätyksiä sekä sisä- että ulkoradoilla. Ulkoratojen ennätyksensä 440 cm hän hyppäsi Kööpenhaminassa 7. elokuuta 2011 ja sisäratojen ennätyksensä 441 cm hän hyppäsi Steinkjerissa 11. helmikuuta 2012. Molemmat Norjan ennätykset rikkoi Lene Retzius, ulkoradoilla vuonna 2018 ja hallissa 2019.

Vuonna 2009 Larsåsen karsiutui Torinossa pidettyjen sisäratojen EM-kilpailujen finaalista hypättyään karsinnassa 405 cm. Barcelonan EM-kilpailussa 2010 hän hyppäsi sekä karsinnassa että finaalissa 435 cm. Finaalissa hän sijoittui kahdeksanneksi. Vuonna 2011 Pariisin sisäratojen EM-kilpailuissa hän oli karsinnan 17:s tuloksella 415 cm. Saman vuoden Daegun MM-kilpailuissa hän jäi karsinnassa ilman tulosta. Helsingin EM-kilpailuissa 2012 ja Göteborgin EM-hallikilpailuissa 2013 hän karsiutui loppukilpailusta.

## Parhaat tulokset vuosittain
* 2006 – 404 cm
* 2007 – 421 cm
* 2008 – 430 cm
* 2009 – 431 cm (hallissa)
* 2010 – 435 cm
* 2011 – 440 cm
* 2012 – 441 cm (hallissa)
* 2013 – 431 cm (hallissa)
* 2014 – 430 cm (hallissa)
* 2016 – 420 cm

## Lähteet
Direct2Drive

**Direct2Drive** oli online-pelikauppam joka tarjosi PC-pelejä ladattavaksi. Sen suurin kilpailija oli Valven Steam pelikauppa, joka myös tarjoaa suoraan ladattavia PC-pelejä. Direct2Drive tarjosi yli 1&nbsp;000 peliä ladattavaksi, 300 eri julkaisijalta.

25. Toukokuuta 2011 Gamefly osti Direct2Driven IGN Entertainment Groupilta.

## Aiheesta muualla
*Direct2Drive kotisivu
Dance Central 2

**Dance Central 2** on Harmonix Music Systemsin kehittämä ja julkaisema tanssipeli, joka on julkaistu vuonna  Xbox 360:lle.

Peli julkistettiin E3 2011 -pelimessuilla.
Pelin edeltäjä on *[[Dance Central]]*. Pelin seuraaja *[[Dance Central 3]]* julkistettiin E3 2012 -pelimessuilla.

## Pelaaminen
Pelissä menestyäkseen pelaajan on toistettava ruudulla näkyvän pelihahmon tanssiliikkeet parhaansa mukaan. Uusina ominaisuuksina *Dance Central 2*:ssa on ääniohjaus, kaksinpeli, johon voi liittyä tai josta poistua tanssin ollessa käynnissä, kampanjamoodi sekä parannellut kuntoilumoodi ja harjoittelumoodi.

## Hahmot

Pelissä on yhteensä 14 hahmoa, joista yhdeksän on uusia ja viisi vanhoja. Kaksinpeliä ajatellen tanssihahmot on jaettu eri teemojen mukaan. Riptide-tiimi on urheilullisesti pukeutunut, Lu$h-tiimi on pukeutunut merimiespukuihin, Flash4wrd on naishiphop-tanssiryhmä, Hi-Def on miestanssiryhmä, Glitterati on salaperäinen ryhmä, joka edustaa antagonista puolta pelissä ja D-cypher on robottitanssiryhmä, jonka saa kampanjamoodia pelatessa. Ninja Crew ja Icon Crew lisättiin peliin ilmaiseksi päivityksillä.

### Uudet
* Bodie (Riptide)
* Lil’ T (Flash4wrd)
* Jaryn (Glitterati)
* Kerith (Glitterati)
* Glitch (Hi-Def)
* CYPH-78 (D-Cypher)
* CYPH-56 (D-Cypher)
* Bernice (D-Cypher Elite)
* Blue Ninja (Ninja Crew)
* Frenchy (Icon Crew)
* Marcos (Icon Crew)

### Vanhat
* Angel (Lu$h)
* Emilia (Riptide)
* Mo (Hi-Def)
* Miss Aubrey (Lu$h)
* Taye (Flash4wrd)
* Dr. Tan (D-Cypher Elite)
* Pink Ninja (Ninja Crew)
* Oblio (D-Cypher Elite)

## Kappaleet
Peli sisältää 44 kappaletta, minkä lisäksi pelaaja pystyy myös siirtämään ensimmäisen osan kappaleet peliin 400 Microsoft-pistettä vastaan. Lisäksi kaikki ladatut kappaleet (DLC) siirtyvät ilmaiseksi peliin. Sekä ensimmäisen osan kappaleet että vanhat DLC-kappaleet tukevat kaikkia uusia ominaisuuksia, mutta Freestyle-osuutta ei pysty laittamaan pois päältä niiden osalta. Alla olevat kappaleet tulevat pelin mukana (sinivihreällä merkityt kappaleet ovat finaalikappaleita):

### DLC
Alla olevat kappaleet on tähän mennessä julkaistu Xbox Live Marketplacessa. Yksi kappale maksaa 240 Microsoft-pistettä. Jokainen tanssi tuo uuden kappaleen lisäksi uusia tanssiliikkeitä peliin. Myös edellisen osan DLC-kappaleet toimivat pelissä.

## Vastaanotto
IGN antoi pelille arvosanaksi 9/10 arvostelussaan mainiten parannuksista aiempaan samanaikaisen moninpelin tuen.

## Lähteet

## Aiheesta muualla
*
Saku-Pekka Sahlgren

**Saku-Pekka Sahlgren** (s. 8. huhtikuuta 1992 Kokkola) on suomalainen uransa päättänyt jalkapalloilija. Sahlgrenin pelipaikka oli maalivahti.

Sahlgren on KPS:n kasvatti. Hän pelasi vuosina 2009–2010 KPV:ssä, Ykspihlajan Reimassa, GBK:ssa ja TUS:ssä.

Kaudeksi 2011 Sahlgren siirtyi KPS:stä Veikkausliigassa pelaavaan HJK:hon. Sahlgren pelasi ensimmäisen ottelunsa Veikkausliigassa 15. kesäkuuta 2011, kun HJK voitti RoPS:n kotonaan 5–1. Sahlgren edusti HJK:ta kaudet 2011–2013, joiden aikana hän pelasi yhteensä seitsemän liigaottelua ja 18 Kakkosen ottelua kakkosjoukkue Klubi 04:ssä. Sahlgren voitti HJK:ssa kolme Suomen-mestaruutta ja Suomen Cupin 2011.

Kaudeksi 2014 Sahlgren siirtyi myös Veikkausliigassa pelaavaan RoPS:iin, jossa hän nousi ensimmäistä kertaa urallaan liigajoukkueen ykkösmaalivahdiksi. Sahlgren pelasi kauden aikana 30 liigaottelua. Kaudeksi 2015 Sahlgren palasi HJK:hon. Hän pelasi kauden aikana 11 liigaottelua, joista neljä lainalla KooTeePeessä, ja saavutti SM-pronssia.

Tammikuussa 2016 Sahlgren siirtyi Norjan Adeccoligaenissa pelaavaan Sandnes Ulfiin.

Sahlgren on edustanut myös Suomen poikamaajoukkueita 26 maaottelussa. Hän on pelannut seitsemän ottelua Suomen alle 21-vuotiaiden joukkueessa.

## Saavutukset

**HJK:**
* Veikkausliiga (3): 2011, 2012, 2013; pronssia 2015
* Suomen Cup: 2011
* Liigacup: 2015; hopeaa 2012

## Lähteet

## Aiheesta muualla
* Sahlgren transfermarkt.de-sivustolla
Savon Työ

**Savon Työ** oli Kuopiossa vuosina 1924–1930 ilmestynyt kommunistinen sanomalehti.

Lehden edeltäjä oli viranomaisten elokuussa 1923 lakkauttama ''Savon Kansa''. Sen julkaisuyhtiö Savon Kansan Kirjapaino Oy sai jatkaa toimintaansa syksyllä 1924 ja ryhtyi julkaisemaan uutta lehteä. Toiminnan turvaamiseksi *Savon Työn* virallisina julkaisijoina toimi joukko yksityishenkilöitä.

Edeltäjänsä tavoin *Savon Työ* oli etupäässä poliittinen lehti, joka SKP:n uuden linjan mukaisesti kiinnitti huomiota myös pienviljelijöiden asemaan. Samalla se pyrki olemaan entistä parempi uutisväline. Kolmesti viikossa ilmestyneen lehden painos pysytteli ilmeisesti 5&nbsp;000 kappaleen tuntumassa. Pohjois-Savon lisäksi se toimi Kainuun työväenjärjestöjen äänenkannattajana.

Lehden vastaavina toimittajina työskentelivät Ville Ronimus (1924–1925), Emil Virtanen (1925), Esa Hietanen (1925–1926) ja Yrjö Enne (1926–1927). Toimitustyöhön osallistuivat myös Kaarlo Luoto ja Aapeli Majanen. SKP:n oppositioryhmään kuulunut Luoto erotettiin päätoimittajan tehtävistä vuonna 1928. Hänen jälkeensä toimittajiksi otetut Kalle Lampinen ja Yrjö Tuominen irtisanottiin ”hoipertelijoina” vuonna 1929. *Savon Työllä* oli myös niin sanottuja ”linnatoimittajia” eli yksityishenkilöitä, jotka kantoivat juridisen vastuun lehdestä. Loppuvaiheessa todellisena päätoimittajana työskenteli Esa Hietanen.

1930-luvun alkuun mennessä *Savon Työn* julkaisuyhtiö oli ajautunut konkurssin partaalle. Helmikuussa 1930 lehti sai kahden kuukauden lakkautustuomion, toukokuussa se lakkautettiin uudestaan ja kesäkuussa viranomaiset estivät koko kommunistilehdistön toiminnan. Lapualaiset muiluttivat lehden entisen linnatoimittajan Emanuel Juutin, kun taas samassa tehtävässä toimineen Kalle Korhosen muilutus epäonnistui. Savon Kansan Kirjapaino Oy joutui SDP:n käsiin ja alkoi julkaista sosiaalidemokraattista ''Savon Työmiestä'' (myöhemmin *Savon Kansa*).

## Lähteet

### Viitteet
Junkkari (yritys)

**Junkkari Oy** on Etelä-Pohjanmaalla, Kauhavan Ylihärmässä toimiva maatalous- ja metsäkoneiden valmistaja. Yritys valmistaa esimerkiksi kylvökoneita ja hakkureita. Yritys on aloittanut toimintansa vuonna 1950.

Junkkari on osa MSK Group -konsernia. Muut konserniyhtiöt ovat MSK Cabins Oy, MSK Matec GmbH/s.r.o., MSK Plast Oy ja Juncar Oy.

## Aiheesta muualla
* Junkkarin kotisivut
* Jutila, Sirpa: Paimenpojasta patruunaksi. Arkmedia Oy, 2000.
Ramkhamhaeng

**Pho Khun Ram Khamhaeng** (; s. n. 1237-1247 – k. 1298) oli Phra Ruang -dynastian kolmas kuningas ja hallitsi Sukhothain kuningaskuntaa vuosina 1279-1298. Hän loi thai-aakkoset ja toi theravada-buddhalaisuuden valtiouskonnoksi. 

## Elämä ja hallituskausi
### Syntymä
Ramkhamhaengin vanhemmat olivat prinssi Bang Klang Hao, jonka hallitsijanimi oli kuningas Sri Indraditya, ja kuningatar Sueang. Hänellä oli neljä sisarusta: kaksi vanhempaa veljeä ja kaksi siskoa. Vanhin veli kuoli Ramkhamhaengin ollessa nuori. Toisesta veljestä, Ban Muangista tuli kuningas, kun heidän isänsä kuoli. Ban Muangin jälkeen Ramkhamhaeng nousi valtaan.

### Hallituskausi
Ramkhamhaeng liittoutui Yuan-dynastian kanssa. Hänellä oli läheiset välit myös Phayaon kaupunkivaltion kanssa. Thaimaalaisen kansallishistorian mukaan Ramkhamhaeng laajensi valtakuntaansa Lampangiin, Phraesiin ja Naniin asti pohjoisessa, Phitsanulokiin ja Vientianeen idässä, monien alueille lännessä sekä Nakhon Si Thammaratiin etelässä.

Thaimaalaisen historian mukaan, Ramkhamhaeng voi kiittää thai aakkosten kehittämisestä. Hänen kuninkuutensa on monien mielestä hyvä esimerkki "hyvätahtoisesta monarkiasta", jonka vaikutus näkyy myös nykypäivän Thaimaahan.

### Kuolema
Kiinalaisen kroniikan mukaan Ram Khamhaeng kuoli vuonna 1298, jolloin valtaan nousi hänen poikansa Loethai. Joidenkin kroniikoiden mukaan Ram Khamhaeng kuoli vasta vuonna 1317.
Vehkalahti (Joensuu)

**Vehkalahti** on Joensuun Penttilän kaupunginosan pienalue Pyhäselän rannalla. Vehkalahti rajoittuu Penttilään ja Karjalan rataan, jonka toisella puolella on Hukanhaudan alue.

Alueella on paljon uutta omakotitaloasutusta. Lisäksi Vehkalahdessa on korkeita kerrostaloja. Rannalla on vanhoja suuria omakotitaloalueita ja vanhimmalla asuinalueella, Vehkaniemessä, on myös huviloita.  

Vehkalahdessa on S-market ja kioski. Niinivaaran palvelut ovat kävelymatkan päässä. Lähin koulu on Nepenmäen koulu. 

Vehkalahden asukkailla on käytössään runsaasti virkistysmahdollisuuksia: Pyhäselän ranta, Pyhäselän jääladut, Koivuniemen ja Vehkalahden uimarannat, Joensuun Jääkarhujen avantouintipaikka ja Kuhasalon luontoalue.

Vehkalahden lähellä on Joensuun syväsatama sekä Penttilän suunnalla John Deeren Joensuun tehdas ja Riveria-ammattioppilaitos.

## Asukasyhdistys
Vehkalahtelaiset kuuluvat Hukanhaudan asukasyhdistyksen alueeseen, johon kuuluvat myös Petäikkölä ja Opotta.

## Lähteet
Runway

**Runway** voi tarkoittaa:

* Catwalk eli runway, käytävä, jolla mallit kävelevät
* ''Runway'' (televisiosarja), brittiläinen game show

## Katso myös
* Runaway
Luettelo Islannin kunnista

Tämä on luettelo Islannin kunnista toukokuun 2022 kuntaliitosten jälkeen. Maa on jaettu yhteensä 64 kuntaan.

## Katso myös
*Luettelo Islannin kuntamuutoksista

## Lähteet
Junrey Balawing

**Junrey Balawing** (12. kesäkuuta 1993 – 28. heinäkuuta 2020) oli maailman lyhyin mies: Hän oli vain 59,93 senttiä pitkä. Balawing sai tittelin tullessaan täysi-ikäiseksi 12. kesäkuuta 2011. Siihen saakka lyhyin oli ollut Khagendra Thapa Magar. Balawing kuoli 27-vuotiaana heinäkuussa 2020.

## Lähteet
Rahamarkkinat

**Rahamarkkinat** ovat rahoitusjärjestelmän perustan muodostavat markkinat, jotka ovat samalla markkinat rahoituslaitosten likviditeettiä parantavalle lyhytaikaiselle rahoitukselle. Rahoituslaitokset tarvitsevat rahoitusta pitääkseen likviditeettinsä riittävänä, erityisesti liikepankeilla on lainmukaisia vaatimuksia likvidien varojen, kuten käteisen vaatimuksista. Rahamarkkinoilla markkinaosapuolina ovat keskuspankki ja rahoituslaitos tai rahoituslaitokset keskenään. Suurin rahamarkkina ovat pankkien väliset markkinat (*interbank lending market*), joilla pankit lainaavat rahaa toisilleen. Viitekorkoina käytetyt markkinakorot, kuten Euribor-korot muodostuvat rahamarkkinoilla.

## Katso myös
*Rahoitusmarkkinat
Valtakunnalliset lääkäripäivät

**Valtakunnalliset lääkäripäivät** on lääkärien jatko- ja täydennyskoulutustapahtuma, jonka yhteydessä järjestetään vuosittain maan suurin terveydenhuollon jatkokoulutustapahtuma ja näyttely. Tapahtumaa on järjestetty lääkäripäivien nimellä vuodesta 1951 lähtien . Tapahtuman järjestää vuosittain Suomen Lääkäriliitto yhteistyössä Suomalaisen Lääkäriseuran Duodecimin ja Finska Läkaresällskapetin kanssa Helsingin Messukeskuksessa. Näyttelyn järjestelyistä vastaa Suomen Messut. 

Tapahtuma on tarkoitettu eri tehtävissä toimiville lääkäreille, lääketieteen opiskelijoille, proviisoreille sekä farmaseuteille. Tapahtumassa järjestetään niin maksullisia kursseja luentosaleissa kuin tietoiskuja näyttelyalueella näyttelyn ohella. Lääkäripäivien yhteydessä jaetaan lisäksi Matti Äyräpään palkinto ja Pohjolan lääketieteen palkinto. Vuonna 2011 tapahtumassa vieraili 8 673 kävijää ja näytteilleasettajia oli 137.

## Lähteet
* Lääkäripäivät
* Lääkäripäivät. Lääkäriliitto 13.9.2010 

### Viitteet

## Aiheesta muualla
* Lääkäripäivät näyttely
Frank Watkins

**Frank Watkins** (19. helmikuuta 1968 – 18. lokakuuta 2015) oli yhdysvaltalainen heavy metal -muusikko. Hänet tunnettiin parhaiten death metal -yhtye Obituaryn basistina. Vuodesta 2007 hän soitti bassoa norjalaisessa black metal -yhtye Gorgorothissa.

Watkins kuoli syöpään 47-vuotiaana 18. lokakuuta 2015.

## Yhtyeet
* Sacrosanct (1985–1986)
* Bad Rep (1986–1987)
* Hell Witch (1987–1989)
* Obituary (1989–1997 ja 2003–2010)
* Gorgoroth (2007–2015)

## Diskografia
### Obituary
* 
* 
* 
* 
* 
* 
* 
* 
* 
* 
* 
* 
* 

### Gorgoroth
* 

## Lähteet

## Aiheesta muualla
*
Blue Chips – kovat panokset

**Blue Chips – kovat panokset** () on vuonna 1994 ensi-iltansa saanut yhdysvaltalainen draamaelokuva, jonka on ohjannut William Friedkin. Elokuva kertoo yliopiston koripallojoukkueen valmentajasta Pete Bellistä, joka joutuu etsimään uusia pelaajia huonon pelikauden jälkeen.

Elokuvassa esiintyvät muun muassa koripallohenkilöt Larry Bird, Shaquille O’Neal, Penny Hardaway, Bob Knight, Rick Pitino, Nolan Richardson, Bob Cousy, Jerry Tarkanian, Matt Painter, Allan Houston, Dick Vitale ja Jim Boeheim.

## Juoni

Pete Bell on Los Angelesissa toimivan Western University Dolphinsin yliopistokoripallojoukkueen valmentaja NCSA-ohjelmassa. Pete on kovien paineiden alla: joukkue ei enää voita yhtä usein kuin ennen ja menestyksekkään ohjelman pitäisi saada uusia tähtipelaajia riveihinsä. Kuitenkin kaikki lupaavimmat pelaajat – niin sanotut "blue chip" -prospektit – saavat salaa rahaa muilta kouluilta houkuttimiksi.

Tämä käytäntö on kiellettyä yliopistokoripallossa, mutta Pete on epätoivoinen tappiollisen kauden jälkeen. Koulujen tukija, ahne "ystävä" nimeltä Happy, tekee kaikkensa saadakseen huippupelaajat Westerniin ja saa Peteltä hyväksynnän jatkaa. Tämä tarkoittaa esimerkiksi uuden auton tarjoamista jättimäiselle Neon Boudeaux'lle (Shaquille O'Neal), talon ja työpaikan järjestämistä Butch McRaen äidille sekä traktorin lahjoittamista maalaistilan poika Ricky Roen isälle – ja rahasäkin ojentamista kaupan päälle.

Urheilutoimittaja Ed alkaa epäillä skandaalia, mutta Pete jatkaa liukumistaan yhä syvemmälle lahjusten ja painostusten maailmaan. Peten entinen vaimo, joka toimii opinto-ohjaajana suostuu Neonia parantamaan huonoja arvosanojaan, mutta tuntee olonsa petetyksi, kun huomaa että Pete on valehdellut hänelle urheilijoiden laittomista houkutteluista.

Pete saa selville, että yksi hänen suosikkipelaajistaan, vanhempi opiskelija Tony, oli ensimmäisenä opiskeluvuotenaan tarkoituksella hävinnyt vedonlyönnin piste-eron mukaisesti – tämä paljastuu, kun Pete katsoo videolta pelin ja huomaa Tonyn poikkeavan käytöksen. Pete tuntee inhoa itseään ja ohjelmaansa kohtaan.

Westernillä on edessään suuri valtakunnallisesti televisioitu ottelu maan ykkösjoukkuetta, Indiana Universityä, vastaan. Indianaa valmentaa Bob Knight. Western voittaa pelin, mutta Pete ei enää pysty elämään syyllisyytensä kanssa. Lehdistötilaisuudessa hän tunnustaa koko skandaalin ja eroaa päävalmentajan tehtävistään. Poistuessaan tilaisuudesta Pete kävelee ohi leikkikentän, jossa lapset pelaavat koripallo - hän pysähtyy ja alkaa auttaa heitä harjoituksissa. 

Epilogi paljastaa, että yliopiston koripallojoukkue asetettiin kolmen vuoden kilpailukieltoon turnauksissa. Pete jatkoi valmentamista, mutta siirtyi valmentamaan lukiojoukkueita. Tony valmistui ja siirtyi pelaamaan ammattilaiseksi Eurooppaan; Ricky Roe loukkaantui ja palasi kotitilalleen jatkamaan perheensä maatilan pyörittämistä. Neon ja Butch jättivät yliopiston kesken, mutta molemmat siirtyivät NBA:han. 

## Rooleissa

## Lähteet
Juhana Petter Valkola

**Juhana (Johan, Juho) Petter (Pietari) Valkola**, ent. **Greus** (7. elokuuta 1841 Muhos - 16. tammikuuta 1892 Muhos) oli suomalainen maanviljelijä ja valtiopäivämies.  

Valkolan vanhemmat olivat talollinen Michel Hyvärinen (Greus) ja Maria Hedvig Juhontytär Huumonen ja puoliso Eeva Liisa Tomperi. Valkola oli edistyksellinen maanviljelijä, jonka omistama lypsykarja oli aikoinaan Suomen suurimpia ja joka muun muassa viljeli ensimmäisten joukossa peltoheinää. Hän puhui myös soiden ojituksen ja kuivatuksen puolesta ja vaikutti Muhoksen suuren Matokorven suoalueen kuivaukseen.  Valkola harjoitti maatalouden ohella posti-, ravintola- ja kestikievaritoimintaa. 

Muhoksella Valkola toimi kunnan kirjurina 26 vuotta, kuntakokouksen puheenjohtajana 17 vuotta sekä kunnan lainajyvästön hoitajana miltei 30 vuotta. Lisäksi hän toimi kunnan paloapuyhtiön johtokunnan esimiehenä pidempään kuin kaksikymmentä vuotta. Oulujoen lohenpyyntiyhtiön kirjurina hän toimi Muhoksella 26 vuotta ja kirkonisännöitsijänä 13 vuotta. Muhoksen ensimmäinen kansakoulu 1875 perustettiin pääasiassa hänen ansiostaan. Valkola lisäksi tuki pastori, myöhemmin rovasti, Vilho Lindstedtin pyrkimyksiä perustaa yksityinen suomenkielinen oppikoulu Ouluun. Valkola lahjoitti tähän tarkoitukseen varojaan ja hankki myös muiden lahjoituksia. 

Valkola oli talonpoikaissäädyssä Oulun tuomiokunnan edustaja valtiopäivillä 1877–1878. Valtiopäivillä hänet valittiin sekä valitsijamieheksi että yhdistetyn valtiovarain- ja talousvaliokunnan jäseneksi. Tämän lisäksi hän toimi tilapäisten valiokuntien jäsenenä. Valtiopäivätoiminaan Valkola anoi, että asetuskokoelma jaettaisiin maksutta kaikille kunnallishallituksille ja että kansakoulujen perustamista tuettaisiin tehokkaammin sekä että kansakoulun opettajien ja opettajattarien palkkoja parannettaisiin. Hän oli mukana myös anomassa, että Oulusta rakennettaisiin Oulujärvelle rautatie. Lisäksi hän kannatti anomusta, jonka mukaan Pohjois-Suomen suo- ja niittymaiden kuivattamiseksi kunnille myönnettäisiin valtionlainoja. 

## Lähteet
MSK Cabins

**MSK Cabins Oy** (Maaseudun Kone) on Etelä-Pohjanmaalla, Kauhavan Ylihärmässä toimiva turvaohjaamoiden valmistaja. Perheyritys valmistaa turvaohjaamoita mm. maailmanlaajuisesti toimivan Valtran traktoreihin. Yrityksen pohjana on Ville ja Maija Isosaaren 14. huhtikuuta 1950 perustama Maaseudun Kone Oy, josta sittemmin kehittyi MSK Group -konserni. 

MSK Cabins on osa MSK Group -konsernia. Muut konserniyhtiöt ovat MSK Matec GmbH/s.r.o., MSK Plast Oy, Junkkari Oy ja Juncar Oy.

## Aiheesta muualla
* MSK Cabinsin kotisivut
* Jutila, Sirpa: Paimenpojasta patruunaksi. Arkmedia Oy, 2000.
Jorma Kallio (jääkiekkoilija)

**Jorma Kallio** (s. 8. marraskuuta 1946 Tampere) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1965–1980 ja voitti neljä Suomen-mestaruutta.

Kallio edusti pääsarjatasolla Tampereen Ilvestä, Rauman Lukkoa ja Tampereen Tapparaa. Hän pelasi SM-sarjassa ja SM-liigassa yhteensä 449 ottelua, joissa hänen tehopisteensä olivat 64&nbsp;+&nbsp;124&nbsp;=&nbsp;188 ja jäähymääränsä 44 minuuttia. SM-liigan pudotuspeleissä hän pelasi 24 ottelua, joissa tehopisteitä kertyi 0&nbsp;+&nbsp;2&nbsp;=&nbsp;2 eikä jäähyjä yhtään. Hän voitti neljä Suomen-mestaruutta ja saavutti lisäksi neljä SM-hopeaa ja kaksi SM-pronssia.

Kallio pelasi Suomen maajoukkueessa 14 maaottelua.

## Lähteet
* 

### Viitteet
Jorma Kallio

**Jorma Kallio** on seuraavien henkilöiden nimi:

* Jorma Kallio (s. 1937), Valtion viljavaraston toimitusjohtaja
* Jorma Kallio (1942–2024), Naantalin kaupunginjohtaja
* Jorma Kallio (s. 1946), jääkiekkoilija
* Jorma Kallio (s. 1955), jalkapallovalmentaja.
An Empress and the Warriors

**An Empress and the Warriors** () on vuonna 2008 ensi-iltansa saanut hongkongilainen wuxiaelokuva. Elokuvan on ohjannut Ching Siu-tung ja käsikirjoittanut James Yuen yhdessä Cheung Tanin ja Tin Nam-chunin kanssa. Pääosissa näyttelivät Donnie Yen, Kelly Chen ja Leon Lai.

## Juoni
Kun Yan-valtakunnan kuningas tapetaan kenraali Murong Xuehu nimitetään väliaikaisesti johtoon, hän kuitenkin antaa asemansa kuninkaan tyttärelle Feierille. Hän ryhtyy harjoittelemaan sotataitoja ollakseen valmis johtamaan ja puolustamaan kansaansa. Salaliittolaiset kuitenkin yrittävät päästä hänestä eroon, jotta Feierin serkku nousisi johtoasemaan. Salamurhaajat haavoittivät Feieriä metsässä, mutta hän onnistuu pakenemaan. Eräs lääkäri löytää Feierin ja parantaa takaisin voimiinsa. Feier kuitenkin rakastuu lääkäriin, Duan Lanquaniin, eikä palaa kuningaskuntaansa. Samalla puhkeaa sota kahden valtakunnan välille, joka kuitenkin pakottaa Feierin palaamaan takaisin johtaakseen joukkonsa voittoon.

## Rooleissa

## Palkinnot
### Ehdokkuudet
*Hong Kong Film Award
**2009 Paras lavastus: Ben Lau ja Chung Man Yee
**2009 Paras asu- ja maskeeraussuunnittelu: Chung Man Yee ja Dora Ng

## Lähteet
Pertti Ansakorpi

**Pertti Ilmari Ansakorpi** (s. 21. elokuuta 1945 Tampere) on suomalainen jääkiekkoilija, joka pelasi SM-sarjassa- ja sittemmin liigassa aikana 1963–1978. "Mussu" edusti koko pääsarjauransa Tapparan riveissä ja voitti kolme Suomen-mestaruutta, kolme hopeaa ja yhden pronssin. Hänet on aateloitu Tappara Hall of Fame -kunniagalleriaan.

Suomen A-maajoukkueessa Ansakorpi pelasi neljä maaottelua.

Ansakorpi oli Tapparan kapteenina 1970–1974. Hän toimi Tapparan johtokunnassa 1995-2000 ja 2001-2002.

Melonnassa Ansakorpi saavutti kolme SM-hopeaa- ja neljä pronssia.

## Tilastot ja saavutukset

* 3 Suomen-mestaruutta (1964, 1975, 1977)
* 3 SM-hopeaa (1974, 1976, 1978)
* 1 SM-pronssi (1973)
* Tappara Hall of Fame #18 

## Lähteet

* 
* Rantala Risto, Siukonen Markku, Tukiainen Seppo (vastaavat toimittajat): *Urheilumme Kasvot Osa 3: Palloilu.* Jyväskylä: Oy Scandia Kirjat Ab, 1973
* https://www.tappara.fi/liiga/pelaajat-a

### Viitteet
Vertebrae

**Vertebrae** on norjalaisen progressiivista black metallia soittavan Enslavedin kymmenes studioalbumi, joka julkaistiin 29. syyskuuta 2008. Samana vuonna Terrorizer -lehti valitsi sen vuoden albumiksi. Albumi myi noin 1100 kappaletta ensimmäisellä julkaisuviikollaan, sijoittuen sijalle 49 *Billboardin Top Heatseekers* -taulukkoon.

## Kappaleet
# 
# 
# 
# 
# 
# 
# 
# 

## Kokoonpano
* Grutle Kjellson – basso & laulu
* Ivar Bjornson – soolo- ja rytmikitara
* Arve Isdal – soolo- ja rytmikitara
* Herbrand Larsen – koskettimet, syntetisaattorit, laulu
* Cato Bekkevold – rummut, lyömäsoittimet

## Arvostelut
* About.com: 
* AllMusic: 
* Blabbermouth: 9/10
* Imperiumi.net: 

## Lähteet

## Aiheesta muualla
* 
*
Axioma Ethica Odini

**Axioma Ethica Odini** on Enslavedin yhdestoista studioalbumi, joka julkaistiin 28. syyskuuta 2010.

## Kappaleet
# 
# 
# 
# 
# 
# 
# 
# 
# 

;7" vinyylin bonuskappaleet
# 
# 

## Kokoonpano
* Grutle Kjellson – basso, laulu, 
* Ivar Bjornson – soolo- ja rytmikitara
* Arve Isdal – soolo- ja rytmikitara
* Herbrand Larsen – koskettimet, syntetisaattori, laulu
* Cato Bekkevold – rummut, lyömäsoittimet

## Arvostelut
* AllMusic: 
* Imperiumi.net: 
* Soundi: 
* Sputnikmusic: 

## Lähteet

## Aiheesta muualla
* 
*
Simon Mepeham

**Simon Mepeham** tai **Meopham** (n. 1275–1333) oli Canterburyn arkkipiispa vuosina 1328–1333. Hän opiskeli Oxfordissa Merton Collegessa vuosina 1290–1296. Arkkipiispaksi hänet valittiin 11. joulukuuta 1327 ja vihittiin virkaan 5. kesäkuuta 1328. Pyhän Augustinuksen luostarin munkit tekivät valituksen Mepehamin toiminnasta ja paavi Johannes XXII julisti hänet pannaan vuonna 1333, koska hän ei suostunut kuultavaksi asiassa. Myöhemmin hän pääsi pois pannasta, mutta ei saanut piispan virkaa takaisin.

Mepeham on haudattu mustasta marmorista tehtyyn hautaan Canterburyn tuomiokirkkoon.

## Lähteet